text: "Във Facebook, депутати от управляващата партия се опитваха да докажат, че издигането на триумфални арки не е анахронистична практика, свързана с империалистични амбиции на деспотични режими, споделяйки снимка на арката Милениум гейт, построена през 2008 г. в демократичните САЩ. Те обаче не обръщат внимание на факта, че този ""кичозен МакМонумент, свидетелстващ за един комплекс на културна малоценост за всички хора по света, които ще го видят"" (коментар на потребител във форум за архитектура, цитиран в LA Times) е бил финансиран чрез частни дарения, а не с публични средства. "